
PARLAMENTUL ROMÂNIEI

CAMERA DEPUTAŢILOR

	COMISIA  JURIDICĂ, DE DISCIPLINĂ ȘI IMUNITĂȚI

	                                                                                            Bucureşti, 9 iunie 2026
                                                                                            Plx 180/2026


AVIZ

asupra 
Proiectului de Lege pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope

       În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină și imunități a fost sesizată, spre dezbatere şi avizare, cu Proiectul de Lege pentru modificarea şi completarea Legii nr.339/2005 privind regimul juridic al plantelor, substanţelor şi preparatelor stupefiante şi psihotrope, trimis cu adresa nr. PL-x 180 din 11 martie 2026, înregistrat cu nr. 7c-13/218/2026.
        Senatul,  în calitate  de primă  Cameră  sesizată,  a adoptat proiectul de lege în ședința din  9 martie 2026.

        Potrivit dispozițiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaților, republicat, cu modificările ulterioare, Camera Deputaților este Cameră decizională. 
       Proiectul de lege are ca obiect de reglementare clarificarea regimului juridic al preparatelor care conţin substanţe stupefiante sau psihotrope, pentru a răspunde evoluţiei consumului şi traficului ilicit de droguri şi pentru a asigura armonizarea legislaţiei naţionale cu reglementările internaţionale în domeniu, responsabilizarea farmacistului, astfel încât, în farmacii (comunitare, cu circuit închis, din unităţile medicale ale ministerelor cu reţea medicală proprie, comunitare rurale sau sezoniere), manipularea, eliberarea, prepararea, păstrarea şi evidenţa medicamentelor cu stupefiante sau psihotrope din Tabelele II şi III pot fi realizate exclusiv de farmacist.      
      Potrivit prevederilor art. 62 din Regulamentul Camerei Deputaților, republicat, cu modificările ulterioare, Comisia juridică, de disciplină și imunități a dezbătut iniţiativa legislativă în şedința din data de  9 iunie 2026.
       Membrii Comisiei au examinat inițiativa legislativă supusă avizării, expunerea de motive, avizul favorabil al Consiliului Legislativ, avizul favorabil al Consiliului Economic și Social, și raportul de adoptare al Comisiei pentru Sănătate.
       În urma dezbaterilor s-a hotărât, cu unanimitate de voturi, avizarea favorabilă a inițiativei legislative, în forma transmisă Comisiei juridice, de disciplină și imunități.
       Proiectul de lege face parte din categoria legilor ordinare.
               PREŞEDINTE,                          

                       SECRETAR,
   Prof. Univ. Dr. Liviu-Bogdan CIUCĂ   

            Petre-Emanoil NEAGU
 Consilier  parlamentar,
 Andrada Armencea

